किन नेताओं को आड़े हाथों लिया प्रदेश अध्यक्ष ने! – Samachar Agency
सियासी गलियारों में चल रहीं जमकर चर्चाएं
सिवनी (साई)। लोकसभा चुनावों के दौरान एक सियासी दल के प्रदेश अध्यक्ष के द्वारा जिले के दो कद्दावर नेताओं को जमकर लताड़ लगाये जाने की बात सियासी गलियारों में चटखारे लेकर चल रही हैं।
सियासी गलियारे में चल रहीं चर्चाओं के अनुसार जिले के दो कथित कद्दावर नेताओं के द्वारा अपने – अपने प्रभाव वाले क्षेत्रों में पूरी तरह निष्क्रिय रहकर सोशल मीडिया पर जिले को छोड़ अन्य जिलोें में सक्रियता का प्रदर्शन करने की शिकायतें एक प्रमुख सियासी दल के प्रदेश अध्यक्ष से की गयी थीं।
चर्चाओं के अनुसार इन नेताओं की इस तरह की गंभीर शिकायतों पर प्रदेश अध्यक्ष संजीदा हुए और उनके द्वारा अपने स्त्रोतों से इस बात की तसदीक करवायी गयी कि वास्तव में जिन कथित कद्दावर नेताओं की शिकायत की गयी है वे उनके प्रभाव वाले क्षेत्र में सक्रिय हैं अथवा नहीं!
चर्चाओं के अनुसार इस बात की पुष्टि होने पर कि जिले के उक्त दोनों कथित कद्दावर एवं अपेक्षाकृत युवा नेताओं के द्वारा अपने – अपने प्रभाव वाले क्षेत्र में निष्क्रिय रहकर उनकी पार्टी के प्रत्याशी के प्रचार में सहभागिता नहीं निभायी जा रही है, के उपरांत प्रदेश अध्यक्ष के द्वारा इन दोनों नेताओं को जमकर लताड़ लगायी।
सियासी गलियारों में अब इस बात की खोज की जा रही है कि किस पार्टी के किन अपेक्षाकृत युवाओं की निष्क्रियता पर किस प्रदेश अध्यक्ष के द्वारा लताड़ लगायी गयी है।